คาดหุ้นสัปดาห์หน้าผันผวนขาขึ้น
ศูนย์วิจัยกสิกรไทย คาดหุ้นไทยสัปดาห์หน้าผันผวนขาขึ้น จับตาวิกฤติหนี้ยุโรป ข้อมูลเศรษฐกิจ
25 ส.ค. 2555

ศูนย์วิจัยกสิกรไทย คาดหุ้นไทยสัปดาห์หน้าผันผวนขาขึ้น จับตาวิกฤติหนี้ยุโรป ข้อมูลเศรษฐกิจ
บริษัทศูนย์วิจัยกสิกรไทย จำกัด คาดแนวโน้มหุ้นไทยสัปดาห์หน้า (27-31 ส.ค.55) มองว่า ดัชนีอาจแกว่งผันผวนในขาขึ้น โดยต้องจับตาพัฒนาการวิกฤตหนี้ยุโรป รายงานข้อมูลการค้าระหว่างประเทศของไทย และการประชุมธนาคารกลางชั้นนำที่ Jackson Hole สำหรับตัวเลขเศรษฐกิจสหรัฐฯ ที่สำคัญ ได้แก่ ดัชนีราคาบ้าน ยอดทำสัญญาบ้านที่รอปิดการขาย ความเชื่อมั่นผู้บริโภค จีดีพีไตรมาส 2/2555 (ครั้งที่ 2) และยอดสั่งซื้อของโรงงาน
ทั้งนี้ บล.กสิกรไทย คาดว่า ดัชนีจะมีแนวรับที่ 1,225 และ 1,198 จุด ขณะที่แนวต้านคาดว่าจะอยู่ที่ 1,247 และ 1,254 จุด ตามลำดับ